C 63/18
SK
Úradný vestník Európskej únie
20.2.2023
Účastníci konania pred vnútroštátnym súdom Žalobkyňa: Amazon Services Europe Sàrl
Žalovaný: Autorità per le Garanzie nelle Comunicazioni
Prejudiciálne otázky 1.
Bráni nariadenie (EÚ) 2019/1150 (1) vnútroštátnemu ustanoveniu, ktoré s cieľom podporiť spravodlivosť a trans­ parentnosť v prospech komerčných používateľov online sprostredkovateľských služieb, a to aj prostredníctvom prijatia usmernení, podpory uplatňovania kódexov správania a zhromažďovania relevantných informácií, ukladá poskytova­ teľom online sprostredkovateľských služieb a poskytovateľom internetových vyhľadávačov povinnosť zápisu do registra, ktorá má za následok poskytnutie príslušných informácií o svojej organizácii a úhradu finančného príspevku pod hrozbou sankcie za jej nedodržanie?
2.
Vyžaduje smernica (EÚ) 2015/1535 (2), aby členské štáty oznámili Komisii opatrenia, na základe ktorých sa poskytovateľom online sprostredkovateľských služieb a poskytovateľom internetových vyhľadávačov uložila povinnosť zápisu do registra zahrňujúca poskytnutie príslušných informácií o svojej organizácii a úhradu finančného príspevku pod hrozbou sankcie v prípade jej nedodržania?
V prípade kladnej odpovede, umožňuje smernica jednotlivcovi sa brániť proti tomu, aby sa voči nemu uplatňovali opatrenia, ktoré neboli oznámené Komisii?
3.
Bráni článok 3 smernice 2000/31/ES (3) tomu, aby vnútroštátne orgány prijali ustanovenia, ktoré s cieľom podporiť spravodlivosť a transparentnosť v prospech komerčných používateľov online sprostredkovateľských služieb, a to aj prostredníctvom prijatia usmernení, podpory uplatňovania kódexov správania a zhromažďovania relevantných informácií, stanovujú prevádzkovateľom usadeným v inej európskej krajine dodatočnú záťaž administratívnej a finančnej povahy, ako napríklad zápis do registra zahrňujúci poskytnutie príslušných informácií o svojej organizácii a úhradu finančného príspevku pod hrozbou sankcie za jeho nedodržanie?
4.
Bránia zásada slobodného poskytovania služieb uvedená v článku 56 ZFEÚ a článok 16 smernice 2006/123/ES (4) tomu, aby vnútroštátne orgány prijali ustanovenia, ktoré s cieľom podporiť spravodlivosť a transparentnosť v prospech komerčných používateľov online sprostredkovateľských služieb, a to aj prostredníctvom prijatia usmernení, podpory uplatňovania kódexov správania a zhromažďovania relevantných informácií, stanovujú prevádzkovateľom usadeným v inej európskej krajine dodatočnú záťaž administratívnej a peňažnej povahy, ako zápis do registra zahrňujúci poskytnutie príslušných informácií o svojej organizácii a úhradu finančného príspevku pod hrozbou sankcie v prípade jeho nedodržania?
5.
Vyžaduje článok 3 ods.
4 písm.
b) smernice 2000/31/ES, aby členské štáty oznámili Komisii opatrenia, na základe ktorých sa poskytovateľom online sprostredkovateľských služieb a poskytovateľom internetových vyhľadávačov uložila povinnosť zápisu do registra zahrňujúca poskytnutie príslušných informácií o svojej organizácii a úhradu finančného príspevku pod hrozbou sankcie v prípade jej nedodržania?
V prípade kladnej odpovede, umožňuje smernica jednotlivcovi sa brániť proti tomu, aby sa voči nemu uplatňovali opatrenia, ktoré neboli oznámené Komisii?
(1) (2) (3) (4)
Nariadenie Európskeho parlamentu a Rady (EÚ) 2019/1150 z 20. júna 2019 o podpore spravodlivosti a transparentnosti pre komerčných používateľov online sprostredkovateľských služieb (Ú. v.
EÚ L 186, 2019, s. 57).
Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v.
EÚ L 241, 2015, s. 1).
Smernica 2000/31/ES Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (Ú. v. ES L 178, 2000, s. 1; Mim. vyd.
13/025, s. 399).
Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v.
EÚ L 376, 2006, s. 36).